recursal/SuperWikiNEXT-32B huggingface dataset:
**סטיוארט אלן א. קאופמן** (באנגלית: **Stuart Alan A. Kauffman**; נולד ב-28 בספטמבר 1939) הוא מדען יהודי אמריקאי, ביולוג ומומחה למערכת מורכבת.

קורות חיים
----------

בשנת 1960 סיים לימודים באוניברסיטת דארטמות', ב-1963 קיבל תואר ראשון בהצטיינות מאוניברסיטת אוקספורד, וב-1968 סיים תואר ברפואה באוניברסיטת קליפורניה בסן פרנסיסקו. בין השנים 1975 ל-1995 הועסק באוניברסיטת פנסילבניה שם כיהן בין השאר כפרופסור לביוכימיה וביופיזיקה.
בשנת 1987 קיבל מענק מטעם הקרן לעידוד מצוינות, עמיתי מקארתור.

ביו השנים 1986 ל-1997 היה קאופמן עמית מחקר במכון סנטה פה לחקר מערכות מורכבות. מחקריו שם עסקו בניסיון ליצור מודלים בתחומים שונים של הביולוגיה, בהם ביולוגיה התפתחותית, ביולוגיה אבולוציונית, הלימות פני השטח, רשתות גנטיות, בריאה ספונטנית, וחקר מוצא החיים.

כיום משמש קאופמן כפרופסור לביולוגיה, פיזיקה ואסטרונומיה ולפילוסופיה באוניברסיטת קלגרי אשר בקנדה.

עבודתו
------

קאופמן מוכר בזכות תאוריה שפיתח, בה הוא טוען כי האבולוציה לא יכולה להיות מוסברת אך ורק על ידי הברירה הטבעית, אלא בנוסף אליה, קיים גורם של סדר ספונטני, שנוצר הודות לתכונות של חומרים במצבים פיזיקליים מסוימים. גישה זאת מחפשת למצוא דמיון בין ארגון עצמי של מערכות פיזיקליות וכימיות שונות (כמו גבישים) לבין מערכות ביולוגיות שונות.

ספריו
-----

* Origins of Order: Self-Organization and Selection in Evolution, יצא בשנת 1993, בהוצאת אוניברסיטת אוקספורד
* At Home in the Universe, יצא בשנת 1995, בהוצאת אוניברסיטת אוקספורד
* Origins, יצא בשנת 2000, בהוצאת אוניברסיטת אוקספורד
* Reinventing the Sacred: A New View of Science, Reason, and Religion, יצא בשנת 2008, בהוצאת Basic Books

קישורים חיצוניים
----------------

ויקישיתוף מדיה וקבצים בנושא **סטיוארט קאופמן** בוויקישיתוף
* 

* אתר האינטרנט הרשמי של סטיוארט קאופמן

* סטיוארט קאופמן, באתר גוגל סקולר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263758005171
* BIBSYS: 90632096
* BNE: XX1625770
* BnF: cb12416881t (data)
* CiNii: DA05716950
* GND: 172598966
* ICCU: MILV108857
* ISNI: 0000 0001 1675 2336
* LCCN: n90673388
* NDL: 00757772
* NKC: xx0018941
* NLA: 35816718
* NLK: KAC201229399
* NSK: 000046868
* NTA: 108574881
* SNAC: w6104n0h
* SUDOC: 033287619
* Trove: 1100795
* VIAF: 76405368
* WorldCat: lccn-n90673388

 |
"הגבירה מאוסר"
שיחזור צבוע של הפסל, אוניברסיטת קיימברידג'
"**הגבירה מאוסר**" (באנגלית: **Lady of Auxerre**) או "**קורַה מאוסר**" (באנגלית: Kore of Auxerre) הוא פסל עשוי אבן גיר, מיוון העתיקה, ייתכן מאזור כרתים, המציג דמות נשית ומתוארך לתקופה הארכאית, בין השנים 650–625 לפנה"ס. הפסל הוא חלק מהמנהג של פיסול פסלי נערות כמנחה במקדשי יוון העתיקה. 

הפסל, המוצג במוזיאון הלובר בפריז, נמצא בשנת 1907 על ידי מקסים קוליניון (Maxime Collignon) במחסן של מוזיאון בעיר אוסר, מזרחית לעיר פריז. המסתורין שאפף את מוצאו של הפסל יצר באותה תקופה התעניינות עיתונאית רבה בו. מניחים כי מקורו של הפסל הוא בכרתים.

הפסל, אשר גובהו 65 ס"מ, רוחבו 24 ס"מ ואורכו 16 ס"מ, מציג דמות נשית צעירה, ידה השמאלת צמודה לגופה ואילו ידה הימנית מונחת על החזה. לדמות שיער דקורטיבי ועיניה וכפות ידיה מוגדלות מאוד ביחס לשאר הגוף. מעל כתפיה היא לובשת צעיף או שכמיה. על הבגד חרוטים דגמים גאומטריים מרובעים. בצד השמאלי של פניה, כמו גם בכתפה השמאלית ניכרים נזקים. הפסל היה צבוע בצבעים עזים, כמו שאר הפיסול היוון העתיקה. בעיצוב התנוחה דומה הפסל לדמות הקורה היוונית. השוני מקאנון תיאור דמויות הקוראי (korai) על ידי היד המונחת על החזה, עשויה להיות דרכה של אמנות הפיסול הדאידיאלי לסמן את הושטת היד קדימה כמו בפסלי הקורוי המאוחרים יותר. של תחילת התקופה הארכאית.

סגנונו של הפסל האופייני לפיסול מן התקופה הארכאית המוקדמת. מכונה כ-"Xoana" או "Daidala". בין מאפייניו המרכזיים של הפיסול הדאידיאלי (Daedalic) היא הנטייה לגאומטריות. חלקי הגוף בנויים ממשטחים גאומטריים שונים. לדמויות נטייה רבה לחזיתיות אל מול הצופה, כמעט ללא התייחסות לעומק. פני הדמות הם כפני מסכה ואילו גופה הוא מעין לוחית שטוחה. עיצובה של דמות זו דומה לעיצוב פני אישה בתבליט שנמצא במלאזין (Malesina) והעשוי גם הוא מאבן גיר והמתוארך לשנים 650–580 לפנה"ס.

ראו גם
------

* קורוס - מנהג של פיסול פסלי נערים או גברים צעירים

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **הגבירה מאוסר** |

* הגבירה מאוקזר, מאתר "מוזיאון העתיקות" (אנגלית).
* תבליט אישה ממלזין - באתר "פרסאוס" (אנגלית).

הערות שוליים
------------

1. ↑  Spivey, Nigel, **Understanding Greek Sculpture**, Thames and Hudson, London, 1996, p.62
בקבוקי קורונה
**קורונה** היא בירה מסוג לאגר בהירה (אנ') המיוצרת במקסיקו על ידי מבשלות Grupo Modelo (אנ'), ומשווקת למרבית מדינות העולם. "קורונה" היא מותג הבירה השלישי בעולם מבחינת מכירות אחרי Bud ו-Bud Light. 

כיום, קורונה הוא מותג הבירה המיובא הנמכר ביותר בשוק האמריקאי ומוכר בו ככפליים מהמתחרה, היינקן. המכירות של קורונה בארצות הברית עקפו את אלה של היינקן רק בסוף שנות התשעים.

המבשלה של הבירה, Grupo Modelo, אשר נוסדה על ידי Pablo Diez בשנת 1925, היא תופעה ייחודית בהיותה קרובה לעצמאות כלכלית. בבעלותה מעבר לשבע מבשלות, המפעלים המייצרים את הבקבוקים, הפקקים, הקרטונים ומתקני הייצור למבשלות. בבעלותה גם שדות השעורה המשמשת בבישול הבירה ומרבצי החול המשמשים ליצירת הזכוכית לבקבוקים.

החל משנת 2020 ואילך, בעקבות פרוץ מגפת הקורונה, מכירות המותג צנחו משמעותית בעקבות הדמיון בין שם המותג ובין שם הנגיף.

בישראל
------

 ערך מורחב – **בירה בישראל**  

קורונה הושקה בישראל בשנת 1992 על ידי היבואן, תימקו בירה בע"מ. נתח השוק של קורונה בישראל, בהשוואה למדינות אחרות בהן משווק המותג, הוא השלישי בעולם – אחרי מקסיקו וארצות הברית.

קורונה משווקת בבקבוקי זכוכית שקוף בגודל 355 מ"ל, כשר ללא חשש חדש על ידי היבואן הרשמי, תימקו בירה בע"מ ו-330 מ"ל בייבוא מקביל, מכילה 4.5% אלכוהול.

קישורים חיצוניים
----------------

ויקישיתוף מדיה וקבצים בנושא **קורונה** בוויקישיתוף
* אתר האינטרנט הרשמי של קורונה
* קורונה, ברשת החברתית אקס (טוויטר)
* אתר הבית של קורונה בישראל

הערות שוליים
------------

1. ↑  Heady Brand - Brief Article
2. ↑  ברק, רועי (2020-04-03). "מגפת הקורונה הכניעה את בירה קורונה: הייצור ייפסק זמנית". *Globes*. נבדק ב-2022-01-15.
3. ↑  שירות כלכליסט, קורונה לא מצליחה להתחמק מפגיעה במכירות הבירה שלה, באתר כלכליסט - www.calcalist.co.il, ‏2020-02-27
4. ↑  שירות כלכליסט, נגמר לבינתיים: הופסק ייצור בירה קורונה במקסיקו, באתר כלכליסט - www.calcalist.co.il, ‏2020-04-03
**Fucking Hell** (נהגה בתור "פוקינג הל") היא בירה גרמנית מסוג לאגר בהירה פילזנר, עם אחוז אלכוהול של 4.9%. מקור השם הוא הכפר פוגינג (לשעבר פוקינג) באוסטריה ו"הל", המילה הגרמנית ל"בהיר" ותיאור אופייני לסוג זה של בירה. תחילה היה שם הבירה שנוי במחלוקת. הן הרשויות המקומיות בפוקינג והן משרד רישום סימני המסחר והעיצוב של האיחוד האירופי התנגדו בתחילה לשם, בגלל משמעותו באנגלית. בסופו של דבר היא התקבלה והלאגר נמכרת כיום בינלאומית.

הפקה
----

פוקינג הל לא מבושלת בפוקינג, אלא מבושלת במקור בBrauerei Waldhaus, מבשלת בירה בעיירה וולדהאוס ביער השחור, גרמניה. משנת 2013 עברה הייצור ל-Brauerei Hartmannsdorf Hartmannsdorf ליד קמניץ. בעת ההשקה של פוקינג הל, לא הייתה מבשלת בירה בכפר פוקינג.

היסטוריה
--------

פוקינג הל נקרא בהומור על שם כפר באוסטריה בעל משמעות משעשעת באנגלית
מותגי בירה גרמניים רבים משלבים שם גאוגרפי עם "Hell", למשל, Rennsteig Hell
בשנת 2010 תכננו שלושה אנשי עסקים גרמנים, סטפן פלנברג, פלוריאן קראוזה והנס-יורג שלר תוכנית להבאת בירה חדשה לשוק. קראוזה הוא במקור מבאד רייכנהאל, עיירה בווארית במרחק 20 ק"מ מהכפר האוסטרי פוקינג. שמו של הכפר נתן להם השראה לתכנן שם מותג הומוריסטי, בשילוב עם המילה הגרמנית "Hell" עבור "לאגר בהירה", והם הגישו בקשה לרשום סימן מסחרי קהילתי עבור "פוקינג".

הערות שוליים
------------

1. ↑  "Fucking, Austria". Draft Magazine. 2011-09-28. אורכב מ-המקור ב-2012-02-07. נבדק ב-2013-01-04.
2. 1 2  "Controversial Brand Name: German Firm Wins Right to Make Beer Called 'Fucking Hell'". *Der Spiegel*. 2010-03-29. נבדק ב-2013-01-04.
3. ↑  Klohr, Markus (28 באוגוסט 2012). "Bier aus Vaihingen: Verfluchter Etikettenschwindel". *Stuttgarter Zeitung* (בגרמנית). אורכב מ-המקור ב-14 במרץ 2017. נבדק ב-21 במרץ 2017. `{{cite news}}`:  (עזרה)
4. ↑  "Fucking Hell - Ein verdammt gutes Bier - Bierspot". *Bierspot* (בגרמנית). 2 במרץ 2015. אורכב מ-המקור ב-9 במרץ 2016. נבדק ב-21 במרץ 2017. `{{cite web}}`:  (עזרה)
5. ↑  "The German beer called 'F\*\*king Hell'". *Digital Journal*. 2010-04-22. נבדק ב-2013-01-04.
**כרמלית נאה** (שם מדעי: *Ricotia lunaria*) היא עשב חד-שנתי ממשפחת המצליבים. גובהו כ-15–40 ס"מ, מסועף וקרח, משתרג בדרך כלל בין האבנים. עליו מחולקים לאונות רחבות המחולקות אף הן, אורכם כ-1 ס"מ. פרחיו ורודים או לילכיים, גדולים יחסית. הפרח בעל ארבעה עלי כותרת בסידור דמוי צלב, שכל אחד מהן מתרחב בקצהו ומפורץ בראשו בדומה ללב הפוך. פריו, תרמיל שאורכו 3–5 ס"מ, פחוס מאוד ודק כעלה. זרעיו רקועים, חסרי כנפיים ומספרם 5–8 בכל תרמיל.

אחו של כרמלית נאה בגבעת נשר
הצמח נפוץ למדי בחורש הררי פתוח בגליל, בכרמל ובגולן, ובמיוחד על גבי גלי אבנים חשופים לשמש. תקופת פריחתו היא בין ינואר לאפריל, בריכוזי פריחה הכוללים מאות פרטים ונראים כמעין כריות ורודות. הפרחים מדיפים ריח עדין.

הכרמלית הנאה היא מין אנדמי ותפוצתו מוגבלת לישראל וללבנון. זהו המין היחיד הגדל בישראל מהסוג כרמלית, שמינים נוספים שלו גדלים באזורים אחרים של אגן הים התיכון.

השם העברי "כרמלית" ניתן לצמח על שום הדמיון של פרחיו לצלב של המסדר הכרמליתי, שקצותיו דמויי לב, מעין גרסה מעוגלת-קצוות של צלב מלטה. דמיון זה הוא המקור גם לשם המין באנגלית, Maltese Cross Ricotia.

פרופסור אמוץ דפני מתנגד לסברה הזאת. לדעתו כל קשר בין מראה הצמח, צלב מלטה ומסדר הכרמליטים מופרך מעיקרו. הצמח הזה אינו מצוי כלל במלטה. כאשר נשאל ראש המסדר הכרמליטי בסטלה מריס אודות הקשר האפשרי בין הצמח למסדר הוא נענה "כן גם אני שמעתי כל כך"... בשלושה פסיפסים ביזנטיים האחד בפסיפס שהיה בכנסיית המולד בבית לחם, השני בבית דיוניסוס בציפורי והשלישי בפסיפס בחמאם בבית שאן מופיעים פרחי כרמלית נאה. משערים שהפרח נבחר, אולי, בגלל היותו דומה לצלב ויצוין שגם הצלב האורתודוקסי הוא שווה-צלעות.
נראה, אפוא, שהקשר של הכרמלית הנאה למסדר הכרמליטים אינו נכון למרות הפיתוי הרב ל"סיפור יפה". סביר לדעתו להניח שהשם העברי מקורו בכך שמעניקיו התכוונו לתפוצתו הרבה בכרמל. שם זה מופיע לראשונה במגדיר לצמחי הארץ שהופיע ב-1955.

באזורים רחבים בארץ נפוץ פרח דומה לכרמלית נאה והוא ציפורנית מצרית. הציפורנית אינה ממשפחת המצליבים ולה חמישה עלי כותרת.

גלריית תמונות
-------------

|  |
| --- |
| * כרמלית נאה בגמלא כרמלית נאה בגמלא
* כרמלית נאה בהר הכרמלכרמלית נאה בהר הכרמל
* ריכוז כרמליות נאות בגמלאריכוז כרמליות נאות בגמלא
 |

קישורים חיצוניים
----------------

ויקישיתוף מדיה וקבצים בנושא **כרמלית נאה** בוויקישיתוף
* כרמלית נאה, באתר NCBI (באנגלית)
* כרמלית נאה, באתר צמח השדה
* כרמלית נאה, באתר צמחיית ישראל ברשת
* כרמלית נאה, באתר Tropicos (באנגלית)
* כרמלית נאה, באתר GBIF (באנגלית)
* כרמלית נאה, באתר The Plant List (באנגלית)
* כרמלית נאה, באתר IPNI (באנגלית)
בולבול טרנג
**בולבול טָרַנְג** (מהינדי: **बुलबुल तरंग**, "גלי הזמיר") או **בנג'ו הודי** הוא כלי מיתר הנפוץ בהודו.

הכלי מורכב משתי מערכות מיתרים, אחת להשמעת צליל קבוע (drone) ואחת של מיתרים מלודיים, המשמשים לביצוע הנגינה. המיתרים המלודיים בכלי מתוחים מתחת ללוח ובו קלידים, הדומים לקלידי פסנתר או, על פי רוב, למקשים של מכונת כתיבה. לחיצה על אחד הקלידים בעת פריטה על המיתרים המלודיים מניחה מעצור על המיתר (בדומה לאצבעו של הנגן בכלי קשת), ועל ידי כך מקצרת אותו ומשנה את גובה הצליל הנשמע.

המיתרים המלודיים מכוונים לרוב לאותו צליל, או באוקטבות, ואילו המיתרים ה"קבועים" מכוונים לרוב במרווח של פרימה או קווינטה ממיתרי המנגינה. כיוון שמיתרי ה-drone נשמעים לכל אורך הנגינה, פירוש הדבר הוא שאין אפשרות לבצע מודולציה (מעבר מסולם לסולם) במהלך הנגינה. ניתן לכוון את המיתרים המלודיים כך שכל אחד ישמיע צליל שונה (כלומר, לא באוניסון או אוקטבות בלבד), וכך לאפשר מגוון צלילי רב יותר, אך דבר זה דורש מיומנות רבה בנגינה. הבולבול טרנג משמש על פי רוב לליווי זמרה.

הגרסה ההודית לכלי מכונה לעיתים "בנג'ו הודי". כלי נגינה דומה הנפוץ ביפן נקרא טאישוגוטו (Taishōgoto).

לעיתים נעשה שימוש בכלי גם במוזיקה מערבית, למשל בקרב אמני ג'אז שונים. בישראל ידוע הכלי בתור כלי הנגינה האקזוטי שבו השתמשה אהובה עוזרי, שבשנת 1968 למדה לנגן בו ממוזיקאי הודי יחזקאל מזגאוקר. ניתן לשמוע את עוזרי מנגנת בכלי, בין היתר, בשירם של הדג נחש "שירת הסטיקר", בשיר "האיש ההוא" שכתבה ליהודית רביץ, בשיר של אתניקס "קלמנסי", בשירה של קרן פלס "רק אלוהים ישפוט אותי" וגם בשירה שלה "אמי אמי".

קישורים חיצוניים
----------------

ויקישיתוף מדיה וקבצים בנושא **בולבול טרנג** בוויקישיתוף
* בולבול טרנג (באנגלית)
* סרט: אהובה עוזרי מנגנת בבולבול טרנג, מתארחת בערוץ 'מהות החיים' באתר 'יוטיוב'.
* סרט: השיר: 'שירת הסטיקר' שירה: הדג נחש. נגינה בבולבול טרנג: אהובה עוזרי, באתר: יוטיוב.
* סרט: השיר: 'רק אלוהים ישפוט אותי' שירה: קרן פלס. נגינה בבולבול טרנג: אהובה עוזרי, באתר: יוטיוב.
* סרט: השיר: 'איתך' שירה: אסי לוי. נגינה בבולבול טרנג: אהובה עוזרי, באתר: יוטיוב.

הערות שוליים
------------

1. ↑  לגעת ברוח עם אהובה עוזרי, בערוץ היוטיוב של רשות השידור (דקה 11:08)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 0ddf2bbb-18bb-41da-b369-f145fc17fa50

 |
**פניש** (בפורטוגזית: **Peniche**) היא עיירת חוף הממוקמת אשר במערב פורטוגל.

העיר מארחת מדי שנה, בחוף סופרטובוס, את אליפות העולם בגלישה (WSL).

העיר נמצאת במרחק של כ-100 ק"מ מהעיר ליסבון, כ-157 ק"מ מהעיר קוימברה וכ-263 ק"מ מהעיר פורטו.

האי ברלנגה (Berlengas) נמצא כ-10 ק"מ מהחוף ונחשב לחלק מהעיר, האי נחשב לאחד משמורות הטבע הראשונות בעולם וניתן לבקר בו באמצעות מעבורת ימית היוצאת מפניש.

היסטוריה
--------

העיר נבנתה בשנת 1864 על חצי אי סלעי שגילו גאולוגים והיא ידועה בעיקר בזכות החופים הארוכים שלה.

פניש הייתה מעורבת באירועים היסטוריים שונים בעלי אופי לאומי ובינלאומי והייתה יעד מרכזי לתקיפות של שודדי ים וכיבוש על ידי מעצמות זרות.

כחלק מהגנה על חוף הים, העיר ותושביה, בשנת 1557 הורה המלך ז'ואאו השלישי על בנייתו של מבצר פניש.

במהלך השלטון האוטוריטרי במהלך המאה העשרים, המכונה אסטאדו נובו, או הרפובליקה השנייה, שימש המבצר כבית כלא של קומוניסטים ומתנגדי משטר אחרים.

כלכלה
-----

פניש היא מרכז תיירות פופולרי המוכר בזכות חופי הים המרהיבים שבה הפונים לשלשה כיוונים שונים וזה הופך אותם לאחד ממיקומי הגלישה הטובים ביותר באירופה.

כלכלת העיר מבוססת בעיקר על פעילויות דייג, יחד עם מגזר תעשייתי הכולל מרכזי מסחר ותיירות ושטחים נרחבים המשמשים לחקלאות.

דמוגרפיה וסטטיסטיקה
-------------------

להלן טבלה הממחישה את התפתחות האוכלוסייה בעיר; וכן התפתחות האוכלוסייה בתצוגה גרפית:


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| שנה | סה"כ תושבים |
| --- | --- |
| 1981 | 25,627 |
| 1991 | 25,880 |
| 2001 | 27,315 |
| 2011 | 27,753 |
|

 |
|

מבט צידי על בתי העיר

קישורים חיצוניים
----------------

ויקישיתוף מדיה וקבצים בנושא **פניש** בוויקישיתוף
* אתר האינטרנט הרשמי של פניש (בפורטוגזית)

הערות שוליים
------------

1. ↑  Jurassic Heritage and Geoconservation in Portugal
2. ↑  Peniche, Mar e História - Página 2 - Turismo na Natureza - Naturlink, naturlink.pt
3. ↑  Statistics Portugal - Web Portal, www.ine.pt

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13756334d (data)
* GND: 4796413-3
* MusicBrainz: a9bf2855-f8dc-4e3e-b091-e8350999c778
* SUDOC: 070966958
* VIAF: 145205018
* WorldCat (עם VIAF): 145205018

 |
**אלכסנדר סקבורצוב** (ברוסית:**Александр Александрович Скворцов** ‏, נולד ב-6 במאי 1966 בעיירה במחוז מוסקבה) הוא קוסמונאוט רוסי. הוא השתתף במספר טיסות לתחנת החלל הבין-לאומית.

ביוגרפיה
--------

אלכסנדר סקבורצוב נולד בעיירה שצ'ולקובו בקרבת מוסקבה. אביו היה חבר ביחידת הקוסמונאוטים, אך לא השתתף בטיסה לחלל. בשנת 1983 הוא סיים לימודי בית ספר. בשנת 1987 הוא סיים בית ספר לטייסי קרב. לאחר סיומו הוא הוצב ביחידת חיל האוויר הסובייטי במחוז טולה. בשנת 1997 הוא סיים אקדמיה צבאית בתחום "הגנה נגד מטוסים".

בשנת 1997 סקבורצוב החל קורס במרכז גגארין להכשרת קוסמונאוטים. לאחר סיומו הוא היה חבר של יחידת הקוסמונאוטים. הוא היה חבר בצוות גיבוי של מספר משימות.

באפריל 2010 סקבורצוב היה מפקד טיסה סויוז TMA-18 שהביאה לתחנת החלל את חברי משלחת מס' 23 לתחנת החלל הבין-לאומית החדשים (אולג קוטוב היה מפקד המשלחת). לאחר סיום עבודת המשלחת סקבורצוב עבר למשלחת מס' 24 לתחנת החלל הבין-לאומית והיה מפקדו. הוא חזר לכדור הארץ לאחר 176 ימים בחלל.

במרץ 2014 סקבורצוב היה מפקד טיסה סויוז TMA-12M שהביאה לתחנת החלל את חברי משלחת מס' 39 לתחנת החלל הבין-לאומית החדשים (קואיצ'י וקאטה היה מפקד המשלחת). לאחר סיום עבודת המשלחת סקבורצוב עבר למשלחת מס' 40 לתחנת החלל הבין-לאומית (סטיבן סוונסון היה מפקד המשלחת). במהלך שהות בחלל הוא ביצע פעמיים פעילות חוץ רכבית באורך כולל של 12.5 שעות. הוא חזר לכדור הארץ לאחר 169 ימים בחלל.

ביולי 2014 סקבורצוב היה מפקד טיסה סויוז MS-13 שהביאה לתחנת החלל את חברי משלחת מס' 60 לתחנת החלל הבין-לאומית החדשים (אולג אובצ'ינין היה מפקד המשלחת). לאחר סיום עבודת המשלחת סקבורצוב עבר למשלחת מס' 61 לתחנת החלל הבין-לאומית (לוקה פרמיטנו היה מפקד המשלחת). הוא חזר לכדור הארץ לאחר 200 ימים בחלל.

סקבורצוב פרש מיחידת הקוסמונאוטים בשנת 2022.

קישורים חיצוניים
----------------

ויקישיתוף מדיה וקבצים בנושא **אלכסנדר סקבורצוב** בוויקישיתוף
* ביוגרפיה
* ביוגרפיה באתר הכנת הקוסמונאוטים הרוסי
**בני פרץ** (נולד בשנת 1967) הוא יזם בתחום הנדל"ן והיה מנהלו האישי של אייל גולן.

ביוגרפיה
--------

בני פרץ הוא בנו של אברהם פרץ, מבעלי השליטה בחברת הנדל"ן "פרץ בוני התיכון". גם בני המשפחה הנוספים עוסקים בתחום הנדל"ן.

פרץ ניהל את "בוני התיכון פרויקטים", חברת הביצוע של "בוני התיכון" שהוקמה בתחילת 2007.

בשנת 2011 סייע פרץ לאייל גולן להתמודד עם עבירות מס הכנסה. בסוף התהליך נגזרו על גולן עבודות שירות. לאחר פעילות משותפת זו, בני פרץ נשאר בקשר עם גולן והפך למנהלו האישי.

בשנת 2012 הקים ביחד עם אייל גולן חברת נדל"ן בשם "ליאם שי", על שמות הבנים של שני השותפים. חברה זו היא חלק מחברת "ליאם הפקות" המנהלת את עסקי המוזיקה של אייל גולן.

באוקטובר 2017 חברת הנדל"ן של גולן ופרץ תכננה בניית 7 מבני מגורים בפתח תקווה, אך העסקה לא יצאה לפועל בגלל סכסוך עם אחד השותפים האחרים.

ביוני 2019 התגלעו חילוקי דעות עסקיים בין פרץ לגולן, אך אופירה אסייג השלימה ביניהם. בנובמבר 2019 הם חילקו ביניהם את הנדל"ן שבבעלותם, נכסים בשווי של למעלה מ-100 מיליון שקלים.

בני פרץ נחשד ונחקר בחשד ליחסי מין עם קטינות במסגרת פרשת משחקי חברה, אך הוטל צו איסור פרסום על חלקו בפרשה. בנובמבר 2019 הוסר צו איסור הפרסום.

במהלך הקריירה היה פרץ גם המנהל המוזיקלי של נסרין קדרי ואיתי לוי.

חיים אישיים
-----------

ביוני 2018 התחתן בני פרץ עם חן אילוז. אלה נישואיו השניים.

קישורים חיצוניים
----------------

* בני פרץ, ברשת החברתית אינסטגרם
* גדעון אוקו, ‏"אייל, הוצאת 1.2 מיליון שקל בחודש. זה לא יכול לקרות", באתר ‏מאקו‏, 25 באוקטובר 2020

הערות שוליים
------------

1. ↑  מי האמרגן של אייל גולן?, ‏8 בדצמבר 2013.
2. ↑  זהו האיש שמנהל את אייל גולן, באתר ‏מאקו‏, 24 באוקטובר 2014.
3. ↑  שלומית צור, ‏חלומות הנדל"ן של אייל גולן עלו על שרטון, באתר גלובס, 15 באוקטובר 2017.
4. ↑  "משפחה לא מחליפים לעולם", באתר ‏מאקו‏, 18 ביוני 2019.
5. ↑  רן בוקר, אייל גולן ובני פרץ מחלקים נכסים: "שווי של למעלה מ-100 מיליון שקל", באתר ynet, 5 בנובמבר 2019.
6. ↑  יאיר אלטמן, הותר לפרסום: אמרגנו של אייל גולן נחקר בפרשת "משחקי חברה", באתר ישראל היום, 26 בנובמבר 2019.
7. ↑  וואלה! סלבס‏, אייל גולן ונסרין קדרי יחגגו בחתונה סודית, באתר וואלה!‏, 25 ביוני 2018.
8. ↑  רן בוקר, הקרב על איתי לוי: בני פרץ התנגד להסכם השחרור - הבורר קבע שהכסף יישאר אצל אייל גולן, באתר ynet, 23 באוגוסט 2020
9. ↑  הולכים להשתגע: בני פרץ ובת זוגו התחתנו, באתר ‏מאקו‏, 26 ביוני 2018.
גן בירה במינכן
גן בירה בווינה, 1902
**גן בירה** (בגרמנית: **Biergarten** (בגרמניה) או **Gastgarten** (באוסטריה)) הוא מקום בילוי תחת כיפת השמיים, בצל עצים, בו מוגשת בירה ומזון מסורתי גרמני המוכן במקום. הריהוט בגן בסיסי וכולל שולחנות עץ וספסלים, פעמים רבות צבועים לבן ולבוש המבלים אינו רשמי. גני בירה רבים מאפשרים למבלים בהם להביא את מזונם עמם. מקורו של גן הבירה בבוואריה והוא התפשט לרחבי העולם עם גלי מהגרים מגרמניה לארצות הברית, לאוסטרליה ולמדינות נוספות. הגן יכול להיות קטן, כגון בחצר פאב, או מקום ציבורי רחב-ידיים. גן הבירה הגדול בעולם, ההירשגארטן (Hirschgarten), נמצא במינכן ויכול לאכלס 8,000 מבלים. פתיחת גני הבירה היא תקופתית, בימי הקיץ והאביב וישנם גני בירה הפתוחים רק בימי שבתון בשעות הצהריים או במהלך ירידים.

היסטוריה
--------

מבשלת בירה מייצרת חום רב. עקב כך אירעו בתקופת הקיץ מקרים רבים בהם פרצו שרפות באתרי מבשלות בירה. עקב כך הורו תקנות בממלכת בוואריה החל מן המאה ה-16 שאין לייצר בירה בין יום ג'ורג' הקדוש (23 באפריל) ליום הקדוש מיכאל (29 בספטמבר). על מנת לספק בירה בימי הקיץ הוקמו לגדות הנהר איזר מאגרי בירה בתוך מרתפים סמוכים לנהר, כך שהמים הקרירים ישמרו את הבירה צוננת ומעליהם ניטעו עצי ערמון נותני-צל. בראשית המאה ה-19 התפתח מנהג להגיש את הבירה במקום, בצל חורשות הערמונים. על מנת להילחם במגמת הצרכנים לעבור לגני הבירה, דחקו בעלי מסעדות וברים בממשל לתקן תקנות לפיהן נאסר על הגשת מזון בגני הבירה. בתגובה התירו בעלי גני הבירה לציבור המבקרים להביא את מזונם עמם, נוהג מקובל עד היום.

תפריט
-----

הבירה המוגשת היא תמיד בירה מקומית ולרוב בירה בהירה, פעמים רבות בירת חיטה, המתאימה לשתייה בימים חמים. הכמויות הנמזגות גדולות ובדרך כלל הכוס הקטנה ביותר היא של חצי ליטר. 

תפריט המזון הוא מסורתי ופשוט ומתבסס על הכנה טרייה במקום. התפריט כולל בעיקר נקניקים ונקניקיות, בשר צלוי על הגריל, בְּרֶצֶל (בייגלה), שפצלה (איטריות מטוגנות), גבינות וסלטים כגון סלט כרוב וסלט צנון.

ברחבי העולם
-----------

גני בירה נפוצים בטווח ההשפעה הגרמני-אוסטרי במרכז אירופה (כולל דנמרק, צ'כיה, סלובקיה, הונגריה, קרואטיה צפון איטליה ועוד).

גני בירה פופולריים ביפן וממוקמים בדרך כלל על גגות של חנויות כלבו ובפארקים.

בבריטניה מוצמדים בדרך כלל גני בירה קטנים לצידם של פאבים, הם פופולריים מאוד בחודשי הקיץ ותפריטם נסמך על הפאב הסמוך. בניגוד לפאב, בגן מותר העישון.

לארצות הברית הגיעה תרבות גני הבירה עם המהגרים הגרמנים והצ'כים. בראשית המאה ה-20 היו בניו יורק 800 גני בירה. פריסת הגנים וזמני הפתיחה שלהם קשורים באופן הדוק לחוקי הרישוי של מכירת וצריכת אלכוהול תחת כיפת השמיים במדינות השונות.

ראו גם
------

* בר (עסק)
* טברנה
* פאב

קישורים חיצוניים
----------------

ויקישיתוף מדיה וקבצים בנושא **גן בירה** בוויקישיתוף
* רועי ירושלמי, גן בוואריה: הכל על הביר גארדן, באתר ynet, 3 ביולי 2012
* ההיסטוריה של גני הבירה
* גני הבירה במינכן
* גני בירה בפראג
* גני בירה בניו יורק
* נועה רענן, גינת בירה בווארית תוקם בתל אביב, באתר ynet, 2 ביולי 2012

הערות שוליים
------------

1. ↑  דף הבית באנגלית של ההירשגארטן
2. ↑  על סצנת גני הבירה ביפן, .japantimes
3. ↑  Bohemian Hall & Beer Garden

|  |  |
| --- | --- |
| בקרת זהויות עריכת הנתון בוויקינתונים | 
* GND: 4145354-2

 |
תוצאות התחרות לבחירת השמות, במקום הראשון "אביר" במקום השני "רוית" ובמקום השלישי "שמשון"
מרתף מבשלת בירה אביר בנתניה, 1964
**אביר** היא בירה לאגר ישראלית בהירה עם 6.4% אלכוהול. הבירה יוצרה לראשונה בתחילת שנות החמישים כמותג הדגל של "מבשלת שיכר לאומית" בנתניה. ייצורה הופסק כעבור כמה עשורים, ובשנת 2010 חברת טמפו השיקה אותה מחדש, הפעם כבירת בוטיק המיוצרת בכמויות קטנות.

היסטוריה
--------

בשנת 1952, קבוצת משקיעים בראשות לואיס הרצברג מניו יורק ייסדה בנתניה מבשלה לייצור בירה, בשם "מבשלת שיכר לאומית". בחיפוש אחר שם לבירה החדשה שתייצר המבשלה, הוכרזה תחרות להמצאת שמות ולבחירת הלוגו שיתנוסס על בקבוקי הבירה, כשאחת הדרישות היא שהשם יהיה בעל משמעות בעברית ובאנגלית. אחד השמות שהוצעו היה שיא-ביר ובאנגלית SEE BEER. השם הזוכה היה אביר ובאנגלית A BEER, שהוצע על ידי ד"ר אהרון אברהם. אברהם אשר התמחה בשפות שמיות, בחר את השם אביר על בסיס האיכויות הרבות עליהן מעיד השם וביסס אותן על הופעת המילה בתנ"ך ובשפות אחרות. כמו כן, סבר שהשם נאה גם באנגלית ויקל על תפוצתה בשפה זו. את הנימוקים שלח למבשלה במסגרת תחרות בחירת השמות אשר בה זכה וקיבל עקב כך פרס כספי של מאה לירות ישראליות. נתן פרג'ון צייר את הלוגו ובו מופיעה דמות אביר הרוכב על סוס. 

מבשלת שיכר לאומית גדלה במהירות וכבשה לעצמה מקום של כבוד בשוק המקומי. היה זה המפעל הראשון שהוקם באזור הדרומי של נתניה שהתפתח מאוחר יותר לאזור התעשייה פולג. היה זה עוד לפני שהוקמו השכונות הדרומיות של העיר. על גג המפעל ניצב במשך שנים בקבוק בירה אביר ענק עשוי מתכת בגובה של 8 מטר. הבקבוק סימל את הכניסה לנתניה לכל המגיעים מדרום על רקע החולות. את הבקבוק ייצר תושב נתניה, המסגר שלמה עמבר.

אחת מהסיסמאות של הקמפיינים של אביר הייתה "אין מעל - אביר רויאל".

בשנת 1965 נערך מיזוג גדול בין "מבשלת שיכר לאומית" ל"תעשיית בירה א"י בע"מ" שמפעליה בראשון לציון ובבת ים ייצרו את הבירות נשר וגולדסטאר. בשנת 1985 רכשה חברת טמפו, בראשותו של משה בורנשטיין, את "מבשלת שיכר לאומית".

השקה מחודשת
-----------

לאחר שנים רבות בהן לא ניתן היה להשיג את הבירה פיתח בשנת 2010 דוד הרלינג, הברומאסטר הוותיק של טמפו, בירה חדשה בהשראת בירה אביר המקורית. בתחילה הושקה בירה אביר החדשה כ-Private label ונמכרה בלעדית במסבאה "אביר" בצפון רחוב דיזנגוף בתל אביב.

מגוון
-----

מבשלת שיכר לאומית ייצרה כמה בירות תחת המותג אביר. בירה אביר הרגילה נמכרה עם תווית אדומה, וגרסת המאלט שלה נמכרה עם תווית ירוקה. בנוסף שווקו "אביר רויאל", "אביר דה לוקס" ו"אביר אקסטרא".

לכבוד יום העצמאות ה-64 של מדינת ישראל וכמחווה לשישים שנות "אביר", השיקה טמפו מהדורת אספנים, ובה 800 בקבוקי 750 מ"ל של בירה אביר.

התווית של בירה אביר משנות החמישים

קישורים חיצוניים
----------------

* סרטונים סיור עיתונאים בבית חרושת *אביר* לבירה בנתניה, 1954, באתר ארכיון הסרטים הישראלי

הערות שוליים
------------

1. ↑  74 שנות בירה ישראלית, בירדי

| מבשלות בירה בוטיק ישראלית |
| --- |
| 

|  |
| --- |
| אביר • בירה אלכסנדר • בירה הרצל • בירה מלכה • בירה שפירא • ג'מס
• מבשלת הארץ • מבשלת הגולן • מבשלת הנגב • מבשלת שריגים |

 |
**משוואת סווימי ג'יין** (אנגלית: Swamee Jain) היא משוואה בהידראוליקה המשמשת לחישוב מקדם החיכוך בזרימה בצינור.  

משוואת סווימי ג'יין משמשת לחישוב ישיר של מקדם החיכוך הדרוש במשוואת דרסי וויסבך זאת לעומת החישוב הנומרי איטרטיבי הדרוש במשוואת קולברוק והדרך הגרפית בדיאגרמת מודי.

המשוואה
-------

|  |
| --- |
| 
בערך זהנעשה שימושבסימנים מוסכמיםמתחום המתמטיקה.להבהרת הסימניםראו סימון מתמטי. |

{\displaystyle f={\frac {1.325}{[ln({\frac {e}{3.7D}}+{\frac {5.74}{Re^{0.9}}})]^{2}}}\approx \ {\frac {0.25}{[log({\frac {e}{3.7D}}+{\frac {5.74}{Re^{0.9}}})]^{2}}}}
* *f* - מקדם החיכוך בזרימה
* *e* - החיספוס של הצינור, מטר או פיט
* *D* - קוטר פנימי של הצינור, מטר או פיט
* *e/D*- החיספוס היחסי של הצינור, מספר חסר ממדים
* *Re* - מספר ריינולדס, מספר חסר ממדים

מספר ריינולדס
-------------

{\displaystyle {\mathit {Re}}={\rho v\_{s}L \over \mu }}
או

{\displaystyle {\mathit {Re}}={v\_{s}L \over \nu }\;}
* *v*s - מהירות ממוצעת בחתך הצינור,
* *L* - אורך אופייני ( L = 2*r* שווה לקוטר הצינור כאשר החתך של הצינור הוא עגול),
* μ - צמיגות דינמית
* ν = μ / ρ
* ν צמיגות קינמטית
* ρ - צפיפות הזורם

ערכים לחספוס דופן הצינור e
--------------------------

|  |  |
| --- | --- |
| * צינור פלדה מסחרי
* צינור פלדה מגולוונת
* צינור ברזל יציקה
* צינור פלסטיק או זכוכית
* צינור בטון
 | * 0.0018 אינץ'
* 0.006 אינץ'
* 0.0102 אינץ'
* 0.00006 אינץ'
* 0.032 אינץ'
 |

לקריאה נוספת
------------

Computer Applications In Hydraulic Engineering, 5th Ed. 2002. Haestad Press, pg. 16

קישורים חיצוניים
----------------

* מחשבון AJ Pipe Flow ונוסחאות חישוב
* ENGINEERING THE PLUMBING SYSTEM

---

| חישוב מפל לחץ בזרימה |
| --- |
| 

|  |
| --- |
| משוואת דרסי-ויסבך • משוואת היזן ויליאמס • משוואת מנינג • משוואת סווימי ג'יין • משוואת קולברוק • דיאגרמת מודי • הלם מים |

 |
לחצו כדי להקטין חזרה

לחצו להגדלה

לדף הקובץתמונה אינטראקטיבית (לחצו להסבר)‏

---

מפת הקרמלין במוסקבה. למידע על מקום לחצו עליו

**כנסיית הנחת הגלימה** או **כנסיית הורדת הגלימה** (ברוסית: **Церковь Ризоположения**) היא כנסייה הניצבת בכיכר הקתדרלות במרכז הקרמלין במוסקבה בירת רוסיה. בניית הכנסייה החלה בשנת 1484 והסתיימה שנה אחר כך, על ידי בנאים שהגיעו מפסקוב. ככל הנראה מדובר באותם בנאים אשר תכננו ובנו את קתדרלת העלייה לשמים הסמוכה.

היסטוריה
--------

הכנסייה נבנתה באתר בו נצבה כנסייה קדומה יותר, אשר נבנתה בשנת 1451 על ידי יונה ממוסקבה. כנסייה קדומה זו הוקמה על מנת לציין את שחרורה של העיר מוסקבה מכיבוש הטטרים (שחרור שאירע ביום חג הגלימה). בחג הגלימה אירע נס, והטטרים נסוגו מהעיר ללא כל סיבה כשהם משאירים אחריהם את נשקיהם והרכוש שבזזו. שמה של הכנסייה מתייחס לחג נוצרי המציין, על פי האמונה הנוצרית, את הבאת גלימתה של מרים, אם ישו מירושלים לקונסטנטינופוליס במאה החמישית, במטרה להגן על העיר מפני אויבים. מסורת זו מספרת כי במלחמה בין האימפריה הביזנטית לבין הרוסים בשנת 860 הטביל פוטיוס, הפטריארך של קונסטנטינופול, את הגלימה בים, וזו יצרה סופה אשר הטביעה את הספינות של הפולשים. בעקבות שרפה שפגעה בכנסיית העץ שבנה יונה, נבנתה כנסיית אבן.

בכנסייה איקונוסטזיס בן ארבע רמות, שנוצר על ידי נאזארי איסטומין סאבין בשנת 1627 וכן ציורי קיר רבים מעשה ידי איוואן בוריסוב, סידור פוספיב וסימיון אברמוב, משנת 1644. 

הכנסייה בנויה בסגנון רוסי ביזנטי, ולה כיפת בצל אחת, בסגנון זה.

לאחר הקמתה שימשה הכנסייה את הפטריארך של מוסקבה אולם באמצע המאה ה-17 הפכה לכנסייה הפרטית של משפחת המלוכה, עד מעבר בירת המדינה ממוסקבה לסנקט פטרבורג. בשנת 1737 ניזוקה הכנסייה בשרפה, אולם שוקמה זמן קצר לאחר מכן, ונבנתה מחדש כשלה חדרי מבוא פתוחים משלושה אגפים. 

הכנסייה נפגעה קשות מאש תותחים בשנת 1918, במהלך מהפכת אוקטובר, ולאחר ששוקמה הפכה למוזיאון. כיום משמשת הכנסייה כמוזיאון לחפצי דת מהמאות ה-14 עד ה-19.

גלריה
-----

* מבט על חזית הכנסייה. לכנסייה כיפת בצל רוסית - ביזנטינית האופיינית לכנסיות הקרמליןמבט על חזית הכנסייה. לכנסייה כיפת בצל רוסית - ביזנטינית האופיינית לכנסיות הקרמלין
* פרסקו המתאר את הקיסר הביזנטיני מיכאל השלישי והפטריארך פוטיוס הראשון מטבילים את גלימת מרים, אם ישו בתוך היםפרסקו המתאר את הקיסר הביזנטיני מיכאל השלישי והפטריארך פוטיוס הראשון מטבילים את גלימת מרים, אם ישו בתוך הים

קישורים חיצוניים
----------------

ויקישיתוף מדיה וקבצים בנושא **כנסיית הנחת הגלימה** בוויקישיתוף
* 

* אתר האינטרנט הרשמי של כנסיית הנחת הגלימה
* מידע רשמי(הקישור אינו פעיל) באתר Kremlin.ru

| **הקרמלין** |
| --- |
| מבנים | ארמון הקרמלין הגדול • ארמון טרם • ארסנל הקרמלין • כנסיית הנחת הגלימה • כנסיית שנים עשר השליחים • מנזר העלייה לשמים • נשקיית הקרמלין • מגדל הפעמונים של איוואן הגדול • קתדרלת הבשורה • קתדרלת העלייה לשמים • קתדרלת המלאך מיכאל • ארמון הסנאט • ארמון הקרמלין הממלכתי • בניין הסגל הנשיאותי של רוסיה | מראה מהאווירמראה מהאוויר |
| החומה | חומת הקרמלין • מגדל ספאסקיה • מגדל טרויצקאיה • מגדל בורוביצקאיה |
| כיכרות וגנים | גן אלכסנדר • קבר החייל האלמוני • כיכר איוואנובסקיה • כיכר הקתדרלות • פעמון הצאר • תותח הצאר • גן טאיניצקי |
| אחזקה ותרבות | המנהל לענייני נשיא רוסיה • פסטיבל מגדל ספאסקאיה |
**שמואל כהן** (1870 – 1940) היה חלוץ ומלחין ביישוב. זכור כיום הודות למלודיה שחיבר בשנת 1888, בנעוריו, לשירו של נפתלי הרץ אימבר, תקוותנו, שהיה עם הזמן להמנון הלאומי של ישראל.

קורות חיים
----------

שמואל כהן נולד בשנת 1870 באונגני שבבסרביה, מולדובה. הוא עלה לארץ ישראל עם משפחתו בשנת 1878 והתיישב במושבה ראשון לציון בשנת תרמ"ו, לאחר שקנה מהמתיישבים הישנים חלקה בת 22 דונם.

הלחן לשיר "תקוותנו"
-------------------

כהן טען שאת המנגינה לשיר לקח משיר עם מולדבי והיא אכן נושאת דמיון ברור לשיר העם המולדבי והרומני Carul cu Boi ("עגלה עם שוורים"). המנגינה מוכרת ברומניה גם כמלווה בטקסטים אחרים - "שיר של חודש מאי" (Cantec de mai) או חלקית (בבית הראשון בלבד) ב"תירס עם עלה זקוף" (Cucuruz cu frunza-n sus).
לפי גרדנוויץ, ייתכן כי שמואל כהן מצא את המנגינה הזאת בקובץ של שירים ליטורגיים יהודים שפרסם החזן הידוע ניסן ספיבק בלצער בקישינב.

מנגינות עם צלילים דומים, בהבדלים בעיקר בחלק השני, מוכרות גם בכמה תרבויות אחרות - לדוגמה, הריקוד האיטלקי מתקופת הרנסאנס "לה מנטובאנה", שיר העם האוקראיני Kateryna Kucheryava או "קתרינה המתולתלת"), השיר השוודי "אוק, וורמלנד", שירי עם בסקים והמנון דתי נוצרי מספרד, שיר העם הפולני "Pod Krakowem", שיר עם הולנדי, אחת המנגינות שיהודי ספרד השתמשו בה לתפילת ה"הלל" ועוד. אחת ממנגינות דומות אלה שימשה גם את המלחין הצ'כי בדז'יך סמטנה בפואמה הסימפונית שלו מולדבה.

לקריאה נוספת
------------

* מזכרונות שמואל כהן, בתוך: אברהם יערי, **זכרונות ארץ ישראל**, כרך א, פרק נא: חוג גואלי־קרקע בנס־ציונה, תרמ"ז–תר"ן (1887–1890), עמ' 575–579; פרק נד: ייסוד באר־טוביה, תרמ"ח–תרמ"ט (1888–1889), עמ' 613–616. כרך ב, פרק ס: התפשטות שיר "התקוה" בימי ייסוד רחובות, תר"ן–תרנ"א (1890–1891), עמ' 671–674.

קישורים חיצוניים
----------------

ויקישיתוף מדיה וקבצים בנושא **בית התווים** בוויקישיתוף

* שמואל כהן, באתר MusicBrainz (באנגלית)
* שמואל כהן, באתר Discogs (באנגלית)
* שמואל כהן באתר "אלבום המשפחות – עדת ראשון-לציון"
* על התקווה כהמנון
* כיצד הפכה "התקוה" להמנון

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007414484805171
* BIBSYS: 1483107588896
* MusicBrainz: e279d380-0107-4b28-9ec4-c4b7c93759b4
* VIAF: 2614148705744837080008
* WorldCat: viaf-2614148705744837080008

 |
**ג'יגולו** (באנגלית: **Gigolo**) הוא גבר הנמצא במערכת יחסים או בקשר חברתי עם אישה ומקבל ממנה תמיכה כלכלית או גמול חומרי אחר, או, גבר שהוא רקדן (בעיקר בהקשר מיני) ומייעד את שירותיו רק או בעיקר לנשים. לעתים מובן המונח כמתאר זנות גברית עבור נשים.

המונח מתאר פעמים רבות גבר שמאמץ אורח חיים המתאפיין בקיום מספר מערכות יחסים מעין אלו אחת-אחר-השנייה, ומסתמך על אורח חיים זה במקום להשיג הכנסה בדרכים אחרות. לרוב יהיה הג'יגולו גבר צעיר יחסית המקיים מערכת יחסים עם אישה מבוגרת ועשירה ממנו ומספק לה חברה, מהווה עבורה בן לוויה, ומקיים עימה מערכת יחסית מינית.

אטימולוגיה
----------

המקור האטימולוגי של המילה הוא ככל הנראה בצרפתית, כגרסת הזכר למילה Gigolette, שמשמעה פרטנרית מקצועית לריקוד או זונה. מילה זו נגזרת מהמילה הצרפתית המוקדמת Giguer שמשמעה "לרקוד". המילה האנגלית המוקדמת Giglot עשויה הייתה אף היא להיות מקור למילה Gigolette.‏

המילים Gigolo ו-Gigolette מתועדות לראשונה בצרפתית בשימוש מאמצע המאה ה-19, בהקשר לפרטנרים מקצועיים לריקוד, לרוב רקדניות, באולמות הריקודים של המונמארטר בפריז.  

רקדניות אלו קיבלו תשלום עבור ריקוד ולעיתים גם עבור יחסי מין. בסוף המאה ה-19, המונח ג'יגולו התקשר יותר לגברים, לרוב ממוצא זר, שנשים אמידות היו שוכרות את שירותיהם כבני לוויה ולמערכת יחסית אינטימית.

בקולנוע
-------

במונח נעשה שימוש נרחב למדי בתרבות הפופולרית, למשל בסרט האילם "ג'יגולו" משנת 1926 שהפיק ססיל ב. דה-מיל, בסרט "ג'יגולו בלבד" משנת 1978 בכיכובו של דייוויד בואי, בסרט "ג'יגולו אמריקאי" משנת 1980 בכיכובו של ריצ'רד גיר, או בסרט "הג'יגולו מת לצחוק" משנת 1999 בכיכובו של רוב שניידר, וכן בסדרה "יומנו של ג'יגולו" משנת 2022 בנטפליקס.

ראו גם
------

* זנות גברית
* שוגר דדי

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **ג'יגולו** |

הערות שוליים
------------

1. ↑  "gigolo". Merriam-Webster Dictionary
2. ↑  Otterman, Sharon, "'Swiss Gigolo' Sentenced to Six Years". 2009-03-09. The Lede, March 9, 2009, *News*, הניו יורק טיימס, February 14, 2013.
3. ↑  Dahlkamp, Jürgen, Röbel, Sven, and Smoltczyk, Alexander, Dahlkamp, Jürgen; Röbel, Sven; Smoltczyk, Alexander (2009-03-06). "*Gigolo Trial: Trial to Begin for Man Who Duped Germany's Richest Woman*". *Spiegel Online*. Spiegel Online International, accessed February 14, 2013.
4. 1 2  "gigolo". Word Reference, accessed February 14, 2013.
5. ↑  Freundschuh, Aaron. *The Courtesan and the Gigolo: The Murders in the Rue Montaigne and the Dark Side of Empire in Nineteenth-Century Paris* (2017, Stanford University Press)
הרב **משה צבי וקסלר** (נולד ב-1950) הוא רב ואיש חינוך דתי לאומי המכהן כראש הישיבה התיכונית בני עקיבא בני ברק.

ביוגרפיה
--------

נולד בתל אביב. למד בישיבה התיכונית נתיב מאיר ולאחר מכן בישיבת ההסדר "כרם ביבנה". שירת במסגרת ה"הסדר" בחטיבת הצנחנים, ויצא לקורס מ"כים. בתקופה שלפני מלחמת יום הכיפורים שימש כסגן מפקד מעוז בתעלת סואץ. לאחר נישואיו יצא לשליחות לשלוש שנים למונטרה בשווייץ, שם שימש כר"מ בישיבת עץ חיים. לאחר שובו ארצה שימש 14 שנים כרב בישיבת בני עקיבא בנתניה. לאחר מכן נקרא לכהן כראש ישיבת בני עקיבא קריית הרצוג בני ברק, תפקיד בו הוא מכהן עד היום. 

בשנת ה'תשס"ז זכה בפרס רוטשילד לחינוך.

בשנת ה'תשע"ו יצא ספרו "אעירה שחר", ובו סיכום השיחות שהעביר בישיבה.

כבן לניצול השואה, רואה הרב וקסלר חשיבות רבה במסעות בני נוער לפולין. הוא מעודד בני נוער לצאת למסע זה, ואף מסייע כמיטב יכולתו לבני נוער המתקשים לצאת לפולין עקב קשיים כלכליים.

הרב וקסלר נחשב כרב בעל השקפה ימנית אך פלורליסטית ו"ממלכתית", ובתקופה שקדמה לתוכנית ההתנתקות יצא נגד חסימות כבישים (אף על פי שהתנגד להתנתקות).

הרב וקסלר נשוי לשולמית ואב ל-6 ילדים. אחד מבניו, הרב דוד וקסלר, הוא מפקח התתמדי"ם בישראל 

הרב וקסלר התגורר בגבעת שמואל, ובשנת תש"ע עבר לשכון בנריה.

קישורים חיצוניים
----------------

* אתר הישיבה התיכונית בני ברק
* יוסף ארנפלד, עניין אישי עם הרב משה צבי וקסלר, באתר ערוץ 7, 23 במרץ 2023

הערות שוליים
------------

1. ↑  "בשל היותו מנהל רחב אופקים, שהשכיל לשקם מוסד שהיה על סף סגירה ולהופכו לאחת הישיבות הטובות בארץ" (מתוך נימוקי וועדת הפרס)
2. ↑  באתר הישיבה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007578560505171

 |
משולש בגאומטריה ספירית
**גאומטריה ספֵירִית** היא סוג של גאומטריה לא אוקלידית, העוסקת בתכונות של ישרים על ספירה, דהיינו מעטפת של כדור. כאשר רדיוס הכדור שואף לאינסוף מתקבלת הגאומטריה המישורית, האוקלידית. 

בגאומטריה הספירית **נקודה** היא זוג נקודות אנטיפודיות על פני הספירה, והקווים הישרים הם "מעגלים גדולים" - כאלה שרדיוסם שווה לרדיוס הכדור (אלו הם הקווים הגאודזיים במטריקה הסטנדרטית של הספירה). משום כך, כל שני ישרים נחתכים, והגאומטריה אינה אוקלידית. היחס "בין", המשחק תפקיד מרכזי באקסיומטיקה של הילברט לגאומטריה האוקלידית, אינו קיים בגאומטריה הספירית.

השוואה לגאומטריה האוקלידית
--------------------------

על גבי מעטפת כדורית, סכום הזויות של המשולש יהיה גדול מ 180°. מעטפת הכדור איננה משטח אוקלידי, אף על פי כן ניתן להשתמש בחוקי הגאומטריה האוקלידית לקבלת הערכה. במשולש קטן אשר ממוקם על פני כדור הארץ, סכום הזויות קרוב מאוד ל-180°. את מעטפת הכדור ניתן להציג על ידי אוסף של מפות דו-ממדיות.

| גאומטריה אוקלידית | גאומטריה ספירית |
| --- | --- |
| אקסיומת המקבילים: דרך כל נקודה עובר ישר אחד ויחיד המקביל לישר נתון. | כל שני ישרים נחתכים. |
| סכום הזוויות במשולש שווה ל 1800 | סכום הזוויות במשולש גדול מ 1800 |
| קיימים מלבנים. | לא קיימים מלבנים. |
| קיימים משולשים דומים שאינם חופפים | שני משולשים השווים בשלוש זוויותיהם הם חופפים. |
| לכל שלוש נקודות על אותו ישר, בדיוק אחת מהן נמצאת בין שתי האחרות. | היחס "בין" לא קיים. |

שטח מצולע
---------

כאמור, במשולש ספירי מתקיים: {\displaystyle \ \alpha +\beta +\gamma >180^{\circ }} וברדיאנים: {\displaystyle \ \alpha +\beta +\gamma >\pi }.
ההפרש {\displaystyle \ E=\alpha +\beta +\gamma -\pi } נקרא **מגרעת** המשולש.
שטח המשולש נתון על ידי הנוסחה: {\displaystyle \ E\cdot R^{2}}.

באופן כללי, אם נסמן את המגרעת של מצולע בעל n צלעות: {\displaystyle \ E=\alpha \_{1}+...+\alpha \_{n}-(n-2)\pi } 
כאשר {\displaystyle \ \alpha \_{1},...\alpha \_{n}} הן זוויות המצולע, אזי שטח המצולע שווה ל {\displaystyle E\cdot R^{2}}.

טריגונומטריה ספירית
-------------------

 ערך מורחב – **טריגונומטריה ספירית**  

המשפטים המוכרים מהגאומטריה ומהטריגונומטריה האוקלידית, אינם מתקיימים בגאומטריה הספירית, אך קיימים להם משפטים מקבילים בטריגונומטריה זו:

* משפט פיתגורס - \cos \left({\frac {c}{R}}\right)=\cos \left({\frac {a}{R}}\right)\,\cos \left({\frac {b}{R}}\right).
* משפט הקוסינוסים - \,\cos {\frac cR}=\cos {\frac aR}\cdot \cos {\frac bR}+\sin {\frac aR}\cdot \sin {\frac bR}\cdot \cos \gamma .
* משפט הסינוסים - {\frac {\sin {\tfrac aR}}{\sin \alpha }}={\frac {\sin {\tfrac bR}}{\sin \beta }}={\frac {\sin {\tfrac cR}}{\sin \gamma }}.

קישורים חיצוניים
----------------

ויקישיתוף מדיה וקבצים בנושא **גאומטריה ספירית** בוויקישיתוף
* משולש ספירי, באתר MathWorld (באנגלית)
* The Geometry of the Sphere
* Spherical Geometry

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* GND: 4182228-6
* NDL: 01212460

 |
**SAST** (ראשי תיבות של: **S**tatic **A**pplication **S**ecurity **T**esting) הוא כינוי לבדיקה סטטית של אבטחת יישומים. בדיקה זו משמשת לאבטחת תוכנה על ידי בדיקת קוד המקור של התוכנה לזיהוי חולשות ופגיעויות. אף שתהליך ניתוח הסטטי של קוד מקור קיים כמעט מאז שהומצאו המחשבים, אך הטכניקה התפשטה לניתוח היבטי אבטחה בסוף שנות ה-90 ובדיון הציבורי הראשון בהזרקת SQL בשנת 1998, כאשר יישומי אינטרנט שילבו טכנולוגיות חדשות כמו JavaScript ו-Adobe Flash Player.
SAST IS STRAY KIDS AND STAY TANKED!
בניגוד לכלי בדיקת אבטחת יישומים דינמיים (DAST) לבדיקות קופסה שחורה של פונקציונליות היישום, כלי SAST מתמקדים בתוכן הקוד של היישום, בדיקת קופסה לבנה. כלי SAST סורק את קוד המקור של היישום ומרכיביו כדי לזהות פגיעות אבטחה אפשריות בתוכנה ובארכיטקטורה שלהם. כלי ניתוח סטטי יכולים לזהות כ-50% מהפגיעות האבטחיות הקיימות.

במחזור החיים של פיתוח מוצר תוכנה מבוצעת SAST מוקדם בתהליך הפיתוח וברמת הקוד, וגם כאשר כל חלקי הקוד והרכיבים מורכבים בסביבת בדיקות עקבית. SAST משמש גם להבטחת איכות תוכנה. לעיתים, מקרים רבים של תוצאות "חיובי כוזב" (false-positive) מעכבים את אימוצה על ידי מפתחים.

כלי SAST משולבים בתהליך הפיתוח כדי לסייע לצוותי הפיתוח מכיוון שהם מתמקדים בעיקר בפיתוח ומסירת תוכנה המתייחסת למפרט המבוקש. כלי SAST, כמו כלי אבטחה אחרים, מתמקדים בהפחתת הסיכון להשבתה של יישומים או שמידע פרטי המאוחסן ביישומים לא ייפגע.

לשנת 2018, מסד הנתונים של Privacy Rights Clearinghouse הראה כי יותר מ-612 מיליוני רשומות נפגעו מפריצה.

הערות שוליים
------------

1. ↑  Okun, V.; Guthrie, W. F.; Gaucher, H.; Black, P. E. (באוקטובר 2007). "Effect of static analysis tools on software security: preliminary investigation" (PDF). *Proceedings of the 2007 ACM Workshop on Quality of Protection*. ACM: 1–5. doi:10.1145/1314257.1314260. `{{cite journal}}`:  (עזרה)
2. ↑  Ayewah, N.; Hovemeyer, D.; Morgenthaler, J.D.; Penix, J.; Pugh, W. (בספטמבר 2008). "Using static analysis to find bugs". *IEEE Software*. IEEE. **25** (5): 22–29. doi:10.1109/MS.2008.130. `{{cite journal}}`:  (עזרה)
3. ↑  Johnson, Brittany; Song, Yooki; Murphy-Hill, Emerson; Bowdidge, Robert (במאי 2013). "Why don't software developers use static analysis tools to find bug". *ICSE '13 Proceedings of the 2013 International Conference on Software Engineering*: 672–681. ISBN 978-1-4673-3076-3. `{{cite journal}}`:  (עזרה)
4. ↑  
Oyetoyan, Tosin Daniel; Milosheska, Bisera; Grini, Mari (במאי 2018). "Myths and Facts About Static Application Security Testing Tools: An Action Research at Telenor Digital". *International Conference on Agile Software Development*. Springer: 86–103. `{{cite journal}}`:  (עזרה)
5. ↑  "Data Breaches | Privacy Rights Clearinghouse". *privacyrights.org*.
**משה גנזי** (נולד בשנת 1959), הוא ספורטאי ישראלי בעבר, התחרה בסקי מים. הוא פעמיים ברציפות סגן אלוף אירופה בסקי מים (1979) ופעמיים ברציפות אלוף אירופה בקפיצות סקי מים (1978, 1979).

ביוגרפיה
--------

גנזי גדל בבת ים.

### 1976

באליפות אירופה בסקי מים שנערכה בשנת 1976 סיים גנזי במקום רביעי בקפיצות בסיכום שתי קפיצות בתוצאה של 90.30 מטר.

### 1977

באליפות אירופה בסקי מים לנוער שנערכה בשנת 1977 זכה גנזי במדליית זהב בקפיצות ובאליפות אירופה בסקי מים שנערכה באותה שנה הוא זכה במדליית ארד בקפיצות.

### 1978

#### אלוף אירופה בקפיצות סקי מים

באליפות אירופה בסקי מים שנערכה בצרפת בשנת 1978 זכה גנזי במדליית זהב בקפיצות לאחר שקבע תוצאה של 51.15 מטר.

### 1979

#### סגן אלוף אירופה בסקי מים

באליפות אירופה בסקי מים שנערכה בקאסטל גאנדולפו, איטליה בשנת 1979 זכה גנזי במדליית כסף בסקי מים בסיכום שלושת התרגילים. בתרגיל קפיצות הוא סיים ראשון עם 102.80 מטר בסיכום שתי קפיצות ובכך שמר על תוארו, מקום שמיני בסלאלום בתוצאה של 83.25 נקודות ובמקום 13 בפעלולים (טריקס).

### 1980

#### סגן אלוף אירופה בסקי מים

באליפות אירופה בסקי מים שנערכה באנגליה בשנת 1980 זכה גנזי במדליית כסף בסקי מים בסיכום שלושת התרגילים. בתרגיל קפיצות הוא קבע שיא אישי חדש של 55.30 מטר, מקום 5 בפעלולים (טריקס) ומקום 13 בסלאלום.

תארים והישגים
-------------

בשנת 1979 זכה גנזי בפרס מיוחד במסגרת פרס "ספורטאי השנה" של ישראל מטעם עיתון מעריב.

חייו האישיים
------------

גנזי נשוי ואב לארבעה ומתגורר באחוזה ששטחה כ-30 דונם בכפר נטר. כיום הוא אביו ואחיו, מבעלי קבוצת אורגון המתמחה במוצרי הצללה לבית. בבעלות המשפחה גם חברת ההנעלה וההלבשה "גלי", רשת "סולוג", שמתמחה בהלבשת בגדי ילדים, ומפעל בריל המייצר נעליים לצה"ל.

קישורים חיצוניים
----------------

* ברוריה ביגמן, דגל ישראל וההימנון - "ציוד אישי" לתחרויות סקי המים, מעריב, 23 באוקטובר 1981

הערות שוליים
------------

1. ↑  ישראלי תפס מקום רביעי בסקי מים, דבר, 21 בספטמבר 1976
2. ↑  אלכס פרלסמן, ממקסיקו 70 עד וונזואלה 79, מעריב, 1 בינואר 1980
3. ↑  לישראל - אלוף אירופי בקפיצה בסקי-מים, דבר, 3 בספטמבר 1978
4. ↑  גנזי סגן אלוף אירופה בסקי מים, דבר, 3 בספטמבר 1979
5. ↑  גנזי - שני באירופה, מעריב, 18 באוגוסט 1980
6. ↑  ענת ג'ורג'י‏, האמנות כרהיט, באתר וואלה!‏, 28 במרץ 2009
שגיאות פרמטריות בתבנית:נק"ל   
פרמטרים [ qid ] לא מופיעים בהגדרת התבנית 

**PTRD**, ראשי תיבות של "רובה נגד טנקים של דגטריוב", (ברוסית: **Противотанковое однозарядное ружьё обр. 1941 г. системы Дегтярёва (ПТРД)**) הוא רובה נגד טנקים בקוטר 14.5 מילימטר תוצרת ברית המועצות. הרובה פותח בשנת 1941 כאמצעי נישא נגד טנקים לחיילי חיל הרגלים.

תכנון ופיתוח
------------

חיילים מדיוויזיה 316 עם רובה PTRD במהלך הקרב על מוסקבה.
ביולי 1941, כחודש לאחר הפלישה הנאצית לברית המועצות, דרש מנהיג ברית המועצות יוסיף סטלין ממשרד התחמושת לפתח באופן בהול אמצעי זול ויעיל נגד טנקים עבור חיל הרגלים. למכרז לפיתוח רובה נגד טנקים נגשו 3 משרדי פיתוח (של ואסילי דגטריוב, של סרגיי סימונוב ושל ניקולאי רוקבישניקוב). המשרדים של דגטריוב ושל סימונוב הצליחו לפתח ולייצר אב טיפוס של רובה נגד טנקים תוך 22 יום. לאחר הבחינה של שני הרובים על ידי הוועדה הממשלתית שניהם אושרו לשימוש בצבא האדום. אבל העדיפות בייצור הסדרתי ניתנה לרובה PTRD של דגטריוב, כיוון שעלות הייצור שלו הייתה קטנה יותר, פשוטה יותר ובנוסף לכך משקל הרובה היה קל יותר מזה של רובה שפיתח סימונוב.

הקליע שנורה מהרובה במהירות של כ-1000 מטר בשנייה היה מסוגל לחדור שריון בעובי של 35 מ"מ ממרחק של 300 מטר ולוח שריון בעובי 40 מ"מ ממרחק של 100 מטר. אבל כדי לחדור לוחות שריון בעובי כזה היה על הקליע לפגוע בזווית של 90 מעלות ביחס ללוח (זווית פגיעה ישרה).

הסדרה הראשונה של רובה ה-PTRD יוצרה באוקטובר 1941 במפעלי נשק בעיר קוברוב (מחוז ולדימיר). בסוף אותה שנה הועבר הייצור למפעלי נשק בעיר איז'בסק. בשנת 1941 יוצרו 17,688 רובים, בשנת 1942 - 184,800 רובים. הייצור של רובי PTRD הופסק בדצמבר 1944. בסך הכל יוצרו 281,111 רובים.

היסטוריה מבצעית
---------------

היחידה הראשונה שקיבלה את רובי ה-PTRD הייתה דיוויזיית חיל רגלים 316 בפיקודו של גנרל איוואן פאנפילוב. היחידה הפעילה אותם במהלך הקרב על מוסקבה. ההפעלה מוצלחת הראשונה של הרובים אירעה ב-16 בנובמבר 1941, כאשר בעזרתם הצליחו חיילי הדיוויזיה לפגוע בשני טנקים גרמנים ולהוציא אותם מכלל פעולה.

שירות
-----

* ברית המועצותברית המועצות ברית המועצות
* פוליןפולין פולין - בשירות יחידות צבא פולניות אשר נלחמו בחזית המזרחית
* גרמניה הנאציתגרמניה הנאצית גרמניה הנאצית - כמות גדולה של רובים נתפסה על ידי הוורמאכט. רובים אלו נכנסו לשירות תחת הציון (Panzerbüchse 783(r.
* בולגריהבולגריה בולגריה - 300 רובי PTRD נמסרו לצבא הבולגרי בשנת 1944.
* הרפובליקה העממית של סיןהרפובליקה העממית של סין  סין - בשירות צבא סין הקומוניסטית
* קוריאה הצפוניתקוריאה הצפונית קוריאה הצפונית - היה בשימוש צבא קוריאה הצפונית במהלך מלחמת קוריאה
* אוקראינהאוקראינה אוקראינה - המורדים הפרו-רוסים השתמשו ברובי PTRD בשלבים הראשונים של מלחמת האזרחים באוקראינה

קישורים חיצוניים
----------------

ויקישיתוף מדיה וקבצים בנושא **PTRD-41** בוויקישיתוף
חייל אוחז במטול רימונים מסוג XM25 במרכז הניסויים באברדין. בחלקו העליון של המטול ניתן לראות את הכוונת הכוללת מד טווח לייזר
**XM25 CDTE** (ראשי תיבות של: **C**ounter **D**efilade **T**arget **E**ngagement - מערכת לטיפול במטרות ממוגנות. נקרא גם **Punisher**, תרגום "מעניש", או **Individual Semiautomatic Air Burst System**) הוא מטול רימונים אמריקאי בתצורת בולפאפ, שפותח מקו הייצור של XM29. הוא נוסה מבצעית במלחמה באפגניסטן ב-2010 ותוכנן להיכנס לשימוש מבצעי בסוף 2015, אולם אתגרים טכנולוגיים וקיצוצים בתקציב דחו את תאריך היעד לתחילת 2017.

מטול ה-XM25 נועד לתת פתרון למצב שבו נדרש לפגוע במטרה המסתתרת מאחורי מחסה, באמצעות רימון מטול המפזר רסס. הפגיעה במטרה מתבססת על פיצוץ רימון המטול בעודו בשלב המעוף, באמצעות מרעום השהייה, לפני שפגע במחסה שאחריו מסתתרת המטרה או בעצם אחר בסביבתה.

עקרון הפעולה
------------

עקרון הפעולה של המטול מתבסס ראשית על הפעלת מד טווח לייזר (המובנה בגוף כוונת המטול), לצורך מדידה מדויקת של הטווח בין היורה לבין המטרה. לאחר מכן, מתוך ידיעת הטווח ומהירות הלוע של רימון המטול, מחשבת מערכת המטול את זמן המעוף הצפוי של הרימון, מרגע שיגורו ועד להגעתו לקרבת המטרה. לאחר מכן, מערכת המטול מכוונת את מרעום ההשהיה של הרימון המיועד לשיגור בהתאם לזמן שחישבה. כאשר היורה לוחץ על ההדק, רימון המטול נורה ומרעום ההשהיה שלו מתחיל לספר לאחור. כאשר מרעום ההשהיה מתאפס הוא יוזם את פיצוץ הרימון. 

לאחר שהשתמש במד טווח הלייזר כדי למדוד את הטווח למטרה, היורה מסיט מעט את המטול כך שרימון המטול לא יפגע במחסה שאחריו מסתתרת המטרה, אלא יחלוף בסמוך אליו ויתפוצץ באוויר לאחר שעבר את המחסה. כך הרסס שייווצר בפיצוץ הרימון יפגע במטרה המסתתרת.

עקרון פעולה זה מאפשר לפגוע בחייל אויב המסתתר בתוך חדר שבקירו יש חלון או דלת פתוחים או בחייל אויב המסתתר מאחורי קפל קרקע או פינת מבנה.

מלבד היותה כבדה יותר, יקרה יותר, חשופה יותר לתקלות (בהשוואה למטול רימונים רגיל, כדוגמת מטול רימונים M-203) ומצריכה סוללות, החיסרון בעקרון פעולת מטול ה-XM25 הוא שלאחר מדידת הטווח למטרה לפני הירי, אסור ליורה או למטרה לשנות מיקום משום שזה יביא לשינוי הטווח ביניהם ויחייב מדידה חדשה. בנוסף לכך, מערכת מדידת הטווח באמצעות לייזר מתקשה לפעול בתנאי אובך או אבק. מאחר שהמערכת מיועדת לשימוש על ידי חייל חי"ר, שככל הנראה ירה במצב כריעה או שכיבה על האדמה, הרי שסביר שתנאי אבק ישפיעו על יכולתה של מערכת מדידת הטווח לפעול כראוי (זאת בניגוד, לדוגמה, למערכת מדידת טווח באמצעות לייזר הפועלת מעל גבי כלי טיס).

קישורים חיצוניים
----------------

ויקישיתוף מדיה וקבצים בנושא **XM25** בוויקישיתוף
* נשק שובר שוויון: רובה סער חדש וקטלני שנכנס לשימוש, באתר גלובס, נובמבר 2015
שגיאות פרמטריות בתבנית:נק"ל   
פרמטרים [ שנות שירות ] לא מופיעים בהגדרת התבנית 

**לי-מטפורד** או בשמו המלא **רובה מחסנית לי-מטפורד** (באנגלית: **Magazine Lee–Metford Rifle** בר"ת: **MLM**) הוא רובה בריחי מחורק בעל מחסנית אשר פותח ב-1870 בבריטניה ושימש את הצבא הבריטי ומספר מדינות נוספות החל מ-1888 ועד שהוחלף בהדרגה ב-1896 על ידי הלי אנפילד. הרובה המשיך לשמש את הצבא הבריטי עד 1926 ומספר כוחות מצומצמים סביב העולם עד מלחמת העולם השנייה, כיום נמצא בשירות טקסי בין היתר ברגימנט האת'ול היילנדרים בסקוטלנד.

רובה הלי-מטפורד החליף את המרטיני-הנרי ונקלט ב-1888 בתור רובה השירות של כוחות הצבא הבריטי והאימפריה הבריטית למספר שנים בודדות, כאשר ב-1896 הוא הוחלף בהדרגה ברובה הלי אנפילד בעל עיצוב ומאפיינים דומים. הלי-מטפורד שירת במערכות השונות ברחבי האימפריה הבריטית, כולל מלחמת הבורים ומלחמת העולם הראשונה ונותר בשירות מצומצם עד שנות ה-40 של המאה ה-20.

הלי-מטפורד פותח על ידי ג'יימס פריס לי במפעל הנשק הקל המלכותי באנפילד, לונדון. הוא כלל קנה מחורק בעל עיצוב חדשני של שבע חריטות לאורך פנים הקנה בפיתוחו של ויליאם אליס מטפורד. שמו של הרובה ניתן לו על ידי שני האבות המפתחים שלו, לי ומטפורד, בדומה לנהוג בתקופה.

ראו גם
------

* רגימנט האת'ול היילנדרים
* לי אנפילד
* מרטיני-אנפילד

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **רובה לי-מטפורד** |

* אודות הלי-מטפורד באתר מוזיאון הטנקים בנורפוק.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560516105171
* LCCN: sh85075688

 |